google/wiki40b huggingface dataset:
नदिया जिला

नवद्वीप

श्री चैतन्य महाप्रभु की मातृभूति नवद्वीप भगीरथी नदी के पश्चिमी किनारे पर स्थित है। पर्यटक कृष्णनगर से आसानी से नवद्वीप तक पहुंच सकते हैं, क्योंकि यह कृष्ण्नगर से मात्र 20 कि॰मी॰ की दूरी पर स्थित है। पहले नवद्वीप पर सेन वंश का शासन था। उन्होंने यहां पर अनेक मन्दिरों का निर्माण कराया था। इन मन्दिरों में द्ववादास सहिब मन्दिर प्रमुख हैं। इस खूबसूरत मन्दिर का निर्माण 1835 ई. में किया गया था। मन्दिर की दीवारों को फूलों के चित्रों से सजाया गया है जो इसकी सुन्दरता को कई गुणा बढ़ा देते हैं। इस मन्दिर में चैतन्य महाप्रभु के सुन्दर चित्रों और प्रतिमाओं के दर्शन भी किए जा सकते हैं।

इस्कान मन्दिर

मायापुर अपने शानदार मन्दिरों के लिए पूरे विश्व में जाना जाता है। इन मन्दिरों में भगवान श्री कृष्ण को समर्पित इस्कान मन्दिर प्रमुख है। मन्दिरों के अलावा पर्यटक यहां पर सारस्वत अद्वैत मठ और चैतन्य गौडिया मठ की यात्रा भी कर सकते हैं। होली के दिनों मे मायापुर की छटा देखने लायक होती है क्योंकि उस समय यहां पर भव्य रथयात्रा आयोजित की जाती है। यह रथयात्रा आपसी सौहार्द और भाईचारे का प्रतीक मानी जाती है।

शांतिपुर

शांतिपुर में पर्यटक तोपखाना मस्जिद के खूबसूरत दृश्य देख सकते हैं। इसका निर्माण फौजदार गाजी मोहम्मद यार खान ने मुगल शासक औरंगजेब के शासनकाल में 1703-1704 ई. में कराया था। इस मस्जिद में एक बड़ा गुम्बद और आठ मिनारें हैं जो पर्यटकों को बहुत पसंद आते हैं। पर्यटक इन मिनारों और गुम्बद की तस्वीरें अपने कैमरों में कैद करके ले जाते हैं।
नदिया का शांतिपुर 9वीं शताब्दी से संस्कृत, साहित्य और वैदिक शिक्षा का बड़ा केन्द्र भी रहा है। उस समय यहां पर अनेक मन्दिरों का निर्माण किया गया था। इन सभी मन्दिरों का निर्माण विभिन्न शैलियों में बड़ी खूबसूरती के साथ किया गया था। शांतिपुर के मन्दिरों में श्याम चन्द मन्दिर, जलेश्वर और अद्वैत प्रभु मन्दिर प्रमुख हैं। अपने शानदार मन्दिर-मस्जिदों के साथ-साथ यह अपनी बुनाई कला के लिए भी प्रसिद्ध है। यहां पर भारत की बेहतरीन साड़ियों में से तांत साड़ी तैयार की जाती है।

प्लासी

नदिया में पर्यटक प्लासी की सैर कर सकते हैं। प्लासी में बंगाल के नवाब सिराजुद्दौला और अंग्रेजों के बीच भयंकर युद्ध लड़ा गया था। इस युद्ध में अंग्रेजों की विजय हुई थी। युद्ध के बाद लार्ड कर्जन ने यहां पर अंग्रेजों की जीत का स्मारक भी बनवाया था। इस स्मारक को पर्यटक आज भी यहां पर देख सकते हैं।

शिवनिवास

शिवनिवास कृष्णगंज में स्थित है। पहले यहां पर राजा कृष्ण चन्द्र राय का शासन था। उन्होंने यहां पर 1754 ई. में भगवान शिव को समर्पित राज राजेश्‍वर मन्दिर का निर्माण कराया था। कहा जाता है कि इस मन्दिर में जो शिवलिंग हैं वह पूरे एशिया में सबसे बड़ा है। राज राजेश्‍वर मन्दिर के पास 1762 ई. में संयुक्त रूप से दो मन्दिरों का निर्माण किया गया था। इन दोनों मन्दिरों के नाम रागनीश्वर मन्दिर और राम-सीता मन्दिर हैं। स्थानीय निवासी इनको बूरो-सहिब के नाम से पुकारते हैं। इन मन्दिरों में पर्यटक गोथिक निर्माण कला की छाप देख सकते हैं।
करवान - ए - आज़ादी

बाहरी कड़ियाँ

करवान ए आज़ादी की जनवरी २०१५ की प्रसारण सूची
फेलिन केल्सिवाइरस

फेलिन केल्सिवाइरस एक विषाणु है।
सम्भोग

सम्भोग (अंग्रेजी: Sexual intercourse) या सेक्सुअल इन्टरकोर्स) मैथुन या सेक्स की उस क्रिया को कहते हैं जिसमे नर का लिंग मादा की योनि में प्रवेश करता हैं। सम्भोग अलग अलग जीवित प्रजातियों के हिसाब से अलग अलग प्रकार से हो सकता हैं। 
सम्भोग को योनि मैथुन, काम-क्रीड़ा, रति-क्रीड़ा भी कहते हैं।
सृष्टि में आदि काल से सम्भोग का मुख्य काम वंश को आगे चलाना व बच्चे पैदा करना है। जहाँ कई जानवर व पक्षी सिर्फ अपने बच्चे पैदा करने के लिए उपयुक्त मौसम में ही सम्भोग करते हैं वहीं इंसानों में सम्भोग इस वजह के बिना भी हो सकता हैं। सम्भोग इंसानों में सुख प्राप्ति या प्यार या जज्बात दिखाने का भी एक रूप हैं।
सम्भोग अथवा मैथुन से पूर्व की क्रिया, जिसे अंग्रेजी में फ़ोर प्ले कहते हैं, के दौरान हर प्राणी के शरीर से कुछ विशेष प्रकार की गन्ध (फ़ीरोमंस) उत्सर्जित होती है जो विषमलिंगी को मैथुन के लिये अभिप्रेरित व उत्तेजित करती है।
कुछ प्राणियों में यह मौसम के अनुसार भी पाया जाता है। वस्तुत: फ़ोर प्ले से लेकर चरमोत्कर्ष की प्राप्ति तक की सम्पूर्ण प्रक्रिया ही सम्भोग कहलाती है बशर्ते कि लिंग व्यवहार का यह कार्य विषमलिंगियों के बीच हो रहा हो।
कई ऐसे प्रकार के सम्भोग भी हैं जिसमें लिंग का उपयोग नर और मादा के बीच नहीं होता जैसे मुख मैथुन अथवा गुदा मैथुन उन्हें मैथुन तो कहा जा सकता है परन्तु सम्भोग कदापि नहीं।
उपरोक्त प्रकार के मैथुन अस्वाभाविक अथवा अप्राकृतिक व्यवहार के अन्तर्गत आते हैं या फिर सम्भोग के साधनों के अभाव में उन्हें केवल मनुष्य की स्वाभाविक आत्मतुष्टि का उपाय ही कहा जा सकता है, सम्भोग नहीं।
डिबोरेन

डिबोरेन एक अकार्बनिक यौगिक है।
ब्रांडी

ब्रांडी (Brandy) एक मद्य है जो सामान्यत: फलों के किण्वित रसों का आसवन करके से प्राप्त किया जाता है। इसमें 35 से 60% तक अल्कोहल होता है। इसे प्रायः रात्रि के भोजन के बाद ग्रहण किया जाता है।

परिचय

यदि किसी अन्य फल का उल्लेख न हो, तो ब्रांडी का आशय अंगूर के रस से प्राप्त आसुत से होता है। ब्रांडी में उस फलविशेष की विशेषताएँ, जिसके रस से वह तैयार की गई हो, बहुत कुछ विद्यमान रहती हैं, परंतु आसवन की क्रिया में सुवास (flavour) नष्ट हो जाती हैं। किसी अन्य फल के किण्वित रस से प्राप्त आसुत में ब्रांडी के साथ उस फलविशेष का नाम जोड़ दिया जाता है, जैसे 'सेब की ब्रांडी' (apple brandy), 'अखरोट की ब्रांडी' (apricot brandy) आदि। इसके अतिरिक्त कभी कभी भौगोलिक क्षेत्र से प्राप्त अंगूर के आधार पर भी ब्रांडी का नाम रखा जाता है, जैसे फ्रांस के प्रांतविशेष में उत्पन्न होनेवाली अंगूर से प्राप्त ब्रांडी, 'कोन्येक ब्रांडी' (cognac brandy) के नाम से प्रसिद्ध है। ब्रांडी में ऐल्कोहल की मात्रा आयतन के अनुसार 85% से कम होती है।
आसुत मदिरा में अंगूर की ब्रांडी, अथवा केवल ब्रांडी, संभवत: प्राचीनतम है। आदिकाल में अंगूर के किण्वित रस का प्रयोग ऐल्कोहॉलीय मदिरा के रूप में होता था, परंतु दसवीं या ग्यारहवीं शताब्दी में आसवन के द्वारा इससे जीवन-जल (water of life) की प्राप्ति हुई, जो ब्रांडी के वांछनीय गुणों का आधार बना। ब्रांडी की उत्पत्ति फ्रांस में मानी जाती है, परंतु आजकल प्रत्येक देश में, जहाँ अंगूर उत्पन्न होता है, ब्रांडी बनाई जाती है। संसार की सर्वाधिक प्रसिद्ध ब्रांडी फ्रांस के शारांत (Charente) तथा हौटे शारांत (Haute charente) नामक दो प्रांतों से प्राप्त होती है। इन क्षेत्रों से उत्पन्न ब्रांडी के लिए कोन्येक ब्रांडी शब्द सुरक्षित रखा गया है। कोन्येक नगर शारांत प्रांत की राजधानी है। फ्रांस के इस क्षेत्र की जलवायु खाने योग्य अंगूर के उत्पादन के लिए अनुरूप नहीं है, क्योंकि इस क्षेत्र में जिस किस्म का अंगूर उपजता है उसमें अम्ल की मात्रा अधिक रहती है, जिससे अंगूर बहुत खट्टा होता है। अंगूर का यह अम्ल किण्वन की क्रिया में एक विशेष प्रकार के तीव्र सुवासित एस्टर को उत्पन्न करता है। आसवन से यह एस्टर भी आसुत में आ जाता है और प्राप्त ब्रांडी इस एस्टर से सुवासित होती है, जो कोन्येक ब्रांडी की विशेषता है।
ब्रांडी का आसवन घट भभकों (pot still) में दो या तीन क्रमबद्ध आसवन में होता है। अच्छी आसुत ब्रांडी को ओक वृक्षों की लकड़ी से बने पीपों में रखा जाता है। नए पीपों का प्रयोग ताजी आसुत ब्रांडी के लिए किया जाता है तथा नए पीपों में रखी गई ब्रांडी का पुन: आसवन करके, पुराने पीपों में रखा जाता है। इस प्रकार के पीपों में कई वर्ष तक रखने के बाद अच्छी ब्रांडी प्राप्त होती है।
अन्य फलों के रस से प्राप्त ब्रांडी में उन फलों का विशेष महत्व है जो पर्वतों पर अथवा ऊँचाई के स्थानों पर उपजते हैं तथा जिनमें तीव्र सुबास होती है। इस प्रकार की ब्रांडी में स्विट्सरलैंड तथा जर्मनी के ब्लैक फॉरेस्ट क्षेत्र से प्राप्त चेरी-ब्रांडी (cheery-brandy) कर्शवासेर (kirschwasser) के नाम से तथा यूगोस्लाविया की बादाम ब्रांडी (prune brandy) स्लिवोविक्स (slivovicks) नाम से प्रसिद्ध है। परिणाम में ब्रांडी का उत्पादन संसार में मदिरा उत्पादन में दूसरे स्थान पर आता है। ह्विस्की को छोड़कर अन्य ऐल्कोहॉलीय पेय में इसका उत्पादन सर्वाधिक है तथा यह लोकप्रिय पेय मदिरा के रूप में ही नहीं वरन् जीवनजल के रूप में घायल तथा बीमारों की रक्षा में भी प्रयुक्त होता है।
शाका ज़ूलू

शाक ज़ूलू दक्शिन आफ़्रीका मैं एक राजा था १९ मैं।
 यह जीवनचरित लेख अपनी प्रारम्भिक अवस्था में है, यानि कि एक आधार है। आप इसे बढ़ाकर विकिपीडिया की सहायता कर सकते है।
शिशु मृत्यु दर

शिशु मृत्यु दर प्रति 1000 जीवित जन्मे शिशुओं मे से एक वर्ष या इससे कम उम्र मे मर गये शिशुओं की संख्या है। परंपरागत रूप से दुनिया भर में शिशु मृत्यु का सबसे आम कारण दस्त से हुआ निर्जलीकरण है। दुनिया भर में माताओं को नमक और चीनी के घोल के बारे में दी गयी जानकारी की वजह से शिशुओं के निर्जलीकरण से मरने की दर में और कमी की दर्ज की गई है। 1990 के दशक के अंत तक निर्जलीकरण से शिशुओं की मृत्यु, शिशु मृत्यु की दूसरी सबसे आम वजह थी। वर्तमान में सबसे आम कारण न्यूमोनिया है। अधिक विकसित देशों में शिशु मृत्यु के प्रमुख कारणों जन्मजात विकृति, संक्रमण और एस आई डी एस शामिल हैं।
शिशुहत्या, शोषण, परित्याग और उपेक्षा जैसे कारण भी शिशु मृत्यु संबंधित सांख्यिकीय श्रेणियों में योगदान करते हैं:
बीकानेर का इतिहास

बीकानेर के राठौड़ वंश के शासक

राव बीका (1465-1504) - बीकानेर के संस्थापक
राव नरसी  (1504-1505)- राव बिका के पुत्र
राव लूणकरण (1505-1526) :-
अपने बड़े भाई राव नरसी(नारा उपनाम) की मृत्यु के बाद लूणकरण शासक बना। 
ये शक्तिशाली शासक थे, इन्होने राज्य का विस्तार किया और 1509 में दद्रेवा के चौहानों, 1512 में फतेहपुर के कायमख़ानियों, चैटवाड़ के चायतों और 1513 में नागौर के खानों से सफल युद्ध किए,नारनौल के मुस्लिम शासक पर भी आक्रमण किया। 
निर्माण :- लूणकरण कस्बा 
       लूणकरण झील 
पुत्री :- बालाबाई जिसकी शादी आमेर नरेश पृथ्वीराज कच्छवाहा से हुई। 
धोसी युद्ध :- धौसा नामक स्थान पर 31 मार्च 1526 को नारनौल के नवाब शेख अबीमीरा से लड़ते हुए वीरगति को प्राप्त हुए। 
राव जैतसी (1526-1542) (जेत्रसिंह) :- पिता की मृत्यु के बाद शासक बना 
मुगलों से युद्ध :- बीठू सूजा कृत राव जैतसी रो छंद के अनुसार 26 अक्तूम्बर 1534 में कामरान बाबर के पुत्र को पराजित किया एवं भटऩेर दुर्ग छीना।
खानवा युद्ध :- इस युद्ध में राणा सांगा का साथ देने के लिए अपने पुत्र कल्याणमल को भेजा। 
पाहेबा का युद्ध(1542)  :- इसे साहेबा का युद्ध भी कहते है। मारवाड़ शासक मालदेव से लड़ते हुए मृत्यु को प्राप्त। बीकानेर पर मालदेव का अधिकार हो गया।
राव कल्याणमल (1542-1573)- इस ने खानवा के युद्ध में (1527ईस्वी) में राणा सांगा की ओर से भाग लिया| कल्याणमल ने 1544  में गिरी सुमेल के युद्ध में मालदेव के विरुद्ध शेरशाह की ओर से भाग लिया| इसने भटनेर के किले पर अधिकार किया तथा 1570 ईस्वी में अकबर के नागौर दरबार में उपस्थित होकर अधीनता स्वीकार की। इसने अपनी पुत्री का विवाह अकबर के साथ कर दिया तथा अपने पुत्रों रायसिंग हुए पृथ्वीराज  को मुगल दरबार में भेज दिया पृथ्वीराज को राजस्थानी साहित्य में पीतल कहा गया था कल्याणमल अस्वीकार करने वाला पहला राठौर शासक था कल्याणमल के दो  पुत्र हुए 
1 राय सिंह (1573-1612)  2. पृथ्वीराज राठौड़ 
राव दलपत सिंह जी 
कर्ण सिंह (1631-1669)
अनूप सिंह (1669-1698) 
महाराजा सरूपसिंह जी (1698-1700)
महाराजा सुजान सिंह जी (1700-1736)
महाराजा जोरावर सिंह जी (1736-1746)
महाराजा गजसिंह जी (1746-1787)
महाराजा राजसिंह जी (1787)
महाराजा प्रताप सिंह जी (1787)
महाराजा सुरत सिंह जी (1787-1828)
महाराजा रतन सिंह जी (1828-1851)
महाराजा सरदार सिंह जी (1851-1872)
महाराजा डूंगरसिंह जी (1872-1887)
महाराजा गंगासिंह जी (1887-1943)
महाराजा सार्दुल सिंह जी (1943-1950)
महाराजा करणीसिंह जी (1950-1988)
महाराजा नरेंद्रसिंह जी (1988-वर्तमान)
Edited By Dharmendar Gour
२४१९ ईसा पूर्व

२४१९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४१९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
स्वामी अद्भुतानन्द

स्वामी अद्भुतानन्द (? - 28 अप्रेल,1920) श्रीरामकृष्ण के सन्यासी शिष्योँ में से एक थे। उनका सन्यासपूर्व नाम था 'राखतुराम'। रामकृष्ण भक्त मंडली में वे 'लाटू महाराज' के नाम से जाने जाते हैं।

जन्म और बचपन

अद्भुतानन्द का जन्म बिहार के छपरा जिला में एक गरीव परिवार में हुआ। पाँच वर्ष की उम्र में अपने मातापिता के देहान्त के बाद वे अनाथ हो गये। कर्म संस्थान के लिए वे कोलकाता पहुँचे और रामकृष्ण के गृही भक्त रामचन्द्र दत्त के परिवार में नौकर के रूप में काम करने लगे।

श्रीरामकृष्ण से भेंट

लाठू अपने मालिक रामचन्द्र के साथ 1880 में पहली बार दक्षिणेश्वर आए। इसके बाद वे श्रीरामकृष्ण के सेवक बन गये। श्रीरामकृष्ण के निकट आनेबाले सन्यासी शिष्योँ में लाटू प्रथम थे।

श्यामपुकुर और काशीपुर में

श्रीरामकृष्ण के गले की बीमारी होने के बाद उन्हें श्यामपुकुर और बाद में काशीपुर लाया गया। लाटू अपने गुरु की सेवा के साथ-साथ साधना में लगे रहते थे।

सन्यास जीवन

श्रीरामकृष्ण के मृत्यु के बाद वे शारदा देवी के साथ तीर्थ दर्शन करने चले गये। कोलकाता लोटने के बाद वे सन्यास ग्रहण किये और वराहनगर मठ में रहने लगे। 1895 ई. में वे भुवनेश्वर और पुरी भ्रमण करने गये। स्वामी विवेकानन्द के देहान्त के बाद वे बलराम मंदिर में 1912 तक रहे।

अंतिम जीवन

लाटू महाराज ने अपना अंतिम जीवन काशी में व्यतीत किया। 28 अप्रैल 1920 में उनका देहान्त हुआ।
प्रायद्वीप

प्रायद्वीप (संस्कृत: प्रायद्वीप; प्राय=लगभग, द्वीप=द्वीप), भूमि के वो हिस्से हैं जिनके चारों ओर पानी होता है पर यह मुख्यभूमि से एक भू-सन्धि के द्वारा जुड़े रहते है। दूसरे शब्दों में प्रायद्वीप भूमि के वो भाग होते हैं जिनके तीन तरफ जल तथा एक ओर स्थल होती है।
एक लड़की को देखा तो ऐसा लगा

कहानी

ये कहानी स्वीटी (सोनम कपूर) नाम की एक लेस्बियन है, जिसे कुहु (रेजिना कैसेंद्रा) से प्यार है। उसके परिवार वालों को इसके बारे में कुछ भी पता नहीं रहता है और वे लोग उसकी शादी एक लेखक, साहिल मिर्ज़ा (राजकुमार राव) से तय करा देते हैं।

विकास

इस फिल्म की शूटिंग 29 जनवरी 2018 से शुरू हुई।
राजा विष्णुसिंह

| महाराजा विष्णुसिंह जयपुर राजघराने में आमेर के शासक और १७वीं सदी के सिद्ध-तांत्रिकशिवानन्द गोस्वामी के शिष्य और सवाई जयसिंह के पिता थे।

जन्म

रामसिंह (प्रथम) के पौत्र राजा बिशन सिंह  का जन्म वर्ष 1672 में हुआ। ]

जीवन

यदुनाथ सरकार की 'जयपुर का इतिहास' पुस्तक के अनुसार 30 अप्रैल 1688 को इन्हें आमेर के राजा के रूप में औरंगजेब से मान्यता मिली।  महाराजा विष्णुसिंह के बारे में जयपुर इतिहास के अनन्य विद्वान और चन्द्रमहल [सिटी पैलेस], जयपुर के 'पोथीखाने' के पुस्तकालय-प्रभारी स्व. गोपाल नारायण बहुरा ने लिखा है इस दृष्टि से आमेर के शासक विष्णुसिंह को मुगल साम्राज्य के उन कृपापात्र सूर्यवंशी राजपूत राजाओं में गिना जा सकता है जिन्होंने साम्राज्य-विस्तार के लिए कई सामरिक और कूटनीतिक अभियानों में भाग लिया या उनका नेतृत्व किया। हालांकि जेम्स टॉड जैसे इतिहासकार, मानते हैं कि " [[मिर्ज़ा राजा जयसिंह]] के बाद आमेर राज्य का फिर से पतन आरम्भ हुआ। इन दिनों में वहां का शासन मुग़ल बादशाह की उँगलियों पर चल रहा था।...दिल्ली दरबार में इस राज्य को जो सम्मान प्राप्त हुआ था, वह भी अब पहले जैसा न रह गया था। इसलिए महाराजा बिशन सिंह को तीन हजारी मनसब का पद मिला.

देहावसान

सन १७०० में वह (महाराजा बिशन सिंह) बहादुर शाह के साथ काबुल के युद्ध में गया था, जहाँ उसकी मृत्यु हो गयी। राजा विष्णुसिंह की मृत्यु होने पर मार्गशीर्ष सुदी ७ वि॰सं॰ १७५६, जनवरी १७०० ई॰ को सवाई जयसिंह आमेर की गद्दी पर बैठे।

स्मारक

जयपुर से आमेर रोड पर दीवार से घिरे एक मैदान में 6 बड़ी, 8 मध्यम आकार की और 12 छोटे आकार की छतरियां हैं। ये छतरियां आमेर के राजाओं, उनके परिवार के सदस्यों और वंशजों की समाधियां हैं। इनमें छह बड़ी छतरियां राजा भारमल, राजा भगवंत दास, राजा मान सिंह, राजा जय सिंह, राजा राम सिंह और राजा विष्णु सिंह की हैं।
भीम सागर

भीम सागर एक गांव छोटा सा है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
भीम सागर गांव के ज्यादातर लोग खेती पर निर्भर करते हैं इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या 500  है।
गर्व (2004 फ़िल्म)

संगीत

अनु मलिक

परिणाम

एक ईमानदार पुलिस, भ्रष्ट प्रणाली का शिकार हो जाता है, उसके साथी मारे जाते है और उसे बर्खास्त कर दिया जाता है। उसे हत्या के लिए गिरफ्तार किया जाता है और उसपर अपनी बहन के साथ संबंध होने का आरोप लगता है।
पश्चिम गिनीआई निम्नभूमि वन

पश्चिम गिनीआई निम्नभूमि वन (Western Guinean lowland forests) पश्चिम अफ़्रीका में स्थित एक उष्णकटिबन्धीय एवं उपोष्ण आर्द्र पृथुपर्णी वन क्षेत्र है। यहाँ अटलांटिक महासागर से लेकर कई सौ मील मुख्यभूमि के अन्दर तक निचली ऊँचाई (निम्नभूमि) पर वन फैले हुए हैं। यह जंगल पश्चिमी कोत दिव्वार, लाइबेरिया, दक्षिणपूर्वी गिनी, सिएरा लियोन के अधिकांश भाग और फिर दक्षिणपश्चिमी गिनी में विस्तृत हैं। कोत दिव्वार की सस्सान्द्रा नदी पश्चिम गिनीआई वनों को पूर्वी गिनीआई वनों से अलग करती है।
कॉमेडी सेंट्रल

शुरुआती वर्ष (1989–1991)

15 नवम्बर 1989 को एचबीओ चैनल के मालिक, टाइम वॉर्नर ने इस चैनल को शुरू किया। ये उस समय का पहला ऐसा केबल चैनल था, जो केवल हास्य पर आधारित कार्यक्रम दिखाता था। 1 अप्रैल 1990 को एमटीवी, वीएच1 और निकेलोडियन जैसे चैनल के मालिक, वायकॉम ने इसके मुक़ाबले हा! चैनल निकाला, जो पहले से दे चुके कुछ हास्य कार्यक्रम और कुछ नए हास्य कार्यक्रम को दिखाता था।
विवृत-समीप स्वर

विवृत-समीप स्वर (near-open vowel) या निम्न-समीप स्वर (near-low vowel) एक प्रकार की स्वर ध्वनि होती है जो लगभग विवृत स्वर की तरह हो, लेकिन जिसमें जिह्वा हल्की-सी वायु-प्रवाह के मार्ग में हो। उदाहरण के लिए "ऐ" (अन्तर्राष्ट्रीय ध्वन्यात्मक वर्णमाला में /æ/) ऐसा एक स्वर है।
रेड लाइन (दिल्ली मेट्रो)

भविष्य के विस्तार

रिठाला से बरवाला (6.1 कि.मी.), जो कि पूर्व फेस-१ के लिए योजनाबद्ध था, फेस-३ में जोड़ा गया है, व २०१५ तक पूरा होगा। फेस-३ में ९.५ कि॰मी॰ विस्तार नियोजित है, जो दिलशाद गार्डन पूर्व से गाजियाबाद बस अड्डे तक होगा।
वज़ीरिस्तान

पाकिस्तान के उत्तर पश्चिमी सीमांत प्रांत का एक सूबा। यह पूर्व में एक अमीरात हुआ करता था। बाद में पाकिस्तान का अंग बना। अब इसने अपने आप को एक स्वतंत्र राज्य घोषित किया है। पर अन्तर्राष्ट्रीय स्तर पर इसे मान्यता प्राप्त नहीं है।
अन्तरराष्ट्रीय अर्थशास्त्र

उत्पादक संसाधनों और उपभोक्ता वरीयताओं में अन्तर्राष्ट्रीय अन्तर और उन्हें प्रभावित करने वाले अंतरराष्ट्रीय संस्थान अन्तर्राष्ट्रीय अर्थशास्त्र (इन्टरनेशनल इकनॉमिक्स) के अध्यन के विषय हैं। यह व्यापार, निवेश और प्रवास सहित विभिन्न देशों के निवासियों के बीच लेनदेन और बातचीत के पैटर्न और परिणामों की व्याख्या करना चाहता है। 
अंतर्राष्ट्रीय व्यापार, अन्तरराष्ट्रीय सीमाओं के आर-पार वस्तुओं और सेवाओं के प्रवाह का अध्ययन करता है। 
अंतर्राष्ट्रीय वित्त अंतर्राष्ट्रीय वित्तीय बाजारों में पूंजी के प्रवाह और विनिमय दरों पर इन आंदोलनों के प्रभावों का अध्ययन करता है।
अंतर्राष्ट्रीय मौद्रिक अर्थशास्त्र और अंतर्राष्ट्रीय मैक्रोइकॉनॉमिक्स अध्ययन देशों में धन के प्रवाह और उनकी अर्थव्यवस्थाओं पर संपूर्ण रूप से प्रभाव डालते हैं।
अंतर्राष्ट्रीय राजनीतिक अर्थव्यवस्था, अंतरराष्ट्रीय संबंधों की एक उप-श्रेणी है। इसके अन्तर्गत अध्यन किए जाने वाले कुछ विष्य ये हैं - अंतर्राष्ट्रीय संघर्ष, अंतर्राष्ट्रीय वार्ता और अंतर्राष्ट्रीय प्रतिबंध, राष्ट्रीय सुरक्षा और आर्थिक राष्ट्रवाद, अन्तर्राष्ट्रीय संधियाँ आदि।
सोनाराम

कर्नल सोनाराम बाड़मेर लोक सभा निर्वाचन क्षेत्र से १६वीं लोकसभा में भाजपा सांसद हैं।
धर्ना

जनसंख्या

नेपाल के २००१ का जनगणना अनुसार धर्ना का जनसंख्या ६३९६ है। इसमै पुरुष ४९% और महिला ५१% है।
रंजन गोगोई

करियर

गोगोई ने 1978 में बार में दाखिला लिया और गुवाहाटी उच्च न्यायालय में अभ्यास किया, जहाँ उन्हें 28 फरवरी 2001 को स्थायी न्यायाधीश बना दिया गया। 9 सितंबर 2010 को उन्हें पंजाब और हरियाणा उच्च न्यायालय में स्थानांतरित कर दिया गया और 12 फरवरी 2011 को इसका मुख्य न्यायाधीश बना दिया गया। 23 अप्रैल 2012 को उन्हें सर्वोच्च न्यायालय के न्यायाधीश के रूप में पदोन्नत किया गया था।
3 अक्टूबर 2018 को, दीपक मिश्रा के निवृत्ति के बाद उन्होंने भारत के मुख्य न्यायाधीश के पद की शपथ ली।

2018 भारत के सर्वोच्च न्यायालय संकट

12 जनवरी 2018 को न्यायमूर्ति जे चेलेश्वर, एमबी लोकुर और कुपियन जोसेफ के साथ मिलकर न्यायमूर्ति रंजन गोगोई ने भारत का उच्चतम न्यायालय के इतिहास में पहली बार, उच्चतम न्यायालय के न्याय वितरण प्रणाली में विफलता और मामलों के आवंटन के मामलें में एक प्रेस वार्ता आयोजित किया। प्रेस बैठक के दौरान, चारो न्यायाधीशों ने पत्रकारों से कहा कि विशेष सीबीआई न्यायाधीश बृजगोपाल हरकिशन लोया की मौत के मामले को न्यायमूर्ति अरुण मिश्रा को आवंटित करने से प्रेरित होकर उन्होंने प्रेस वार्ता की है। लोया, एक विशेष सीबीआई न्यायाधीश थे, जिनकी दिसंबर 2014 में निधन हो गया था। न्यायमूर्ति लोया 2004 के सोहराबुद्दीन शेख मामले की सुनवाई कर रहे थे, जिसमें पुलिस अधिकारी और बीजेपी प्रमुख अमित शाह का नाम सामने आया था। बाद में न्यायमूर्ति अरुण मिश्रा ने खुद को इस मामले से अलग कर लिया। न्यायमूर्ति चेलेश्वर 30 जून, 2018 को सेवानिवृत्त हुए, न्यायमूर्ति रंजन गोगोई को भारत के उच्चतम न्यायालय के दूसरे वरिष्ठ न्यायाधीश के रूप में बने, उनके बाद जस्टिस एम बी लोकुर और कुरियन जोसेफ क्रमश: वरिष्ठता में है।
पैड एबॉर्ट परीक्षण 1

उद्देश्य

पैड एबॉर्ट टेस्ट 1 पैड से पलायन के दौरान अपोलो अंतरिक्ष यान पर प्रभाव की जांच करने का एक मिशन था। लॉन्च पलायन सिस्टम (एलईएस) अंतरिक्ष यान को आपातकाल की स्थिति में लॉन्च पैड पर रॉकेट से दूर करने में सक्षम होना था। लॉन्च पलायन सिस्टम ने योजना अनुसार अंतरिक्ष यान को बहुत कम समय में ही अधिक उचाई पर ले जाकर पैराशूट खोल दिया। अंतरिक्ष यान को सफलतापूर्वक पानी पर उतारा गया। तथा यह अभियान सफल रहा था। दरअसल लॉन्च पलायन सिस्टम में बहुत कम समय में जल जाने वाले रॉकेट लगे होते हैं तथा रॉकेटो को उल्टा लगाया जाता है जिससे यह और तेजी से जलते हैं। इसलिए लॉन्च पलायन सिस्टम आपातकाल में बहुत कम समय में अंतरिक्ष यान को लॉन्च पैड पर रॉकेट से दूर ले जाता है।
उड़ान में उत्पादन मॉडल लॉन्च पलायन सिस्टम और बॉयलरप्लेट (बीपी-6) अपोलो अंतरिक्ष यान को पेश करने वाला पहला मिशन है। अंतरिक्ष यान के संरचनात्मक भार को मापने के लिए इसमे कोई साधन नहीं लिया गया था क्योंकि कैप्सूल की बायलरप्लेट संरचना किसी वास्तविक अंतरिक्ष यान की प्रतिबिंबित नहीं करती थी।

उड़ान

7 नवंबर, 1963 को, स्थानीय समय पर 09:00:01 को लॉन्च पलायन सिस्टम में एक पलायन संकेत भेजा गया था। इसने एक अनुक्रम शुरू किया जिसमें अंतरिक्ष यान को ऊपर ले जाने के लिए मुख्य ठोस रॉकेटों ने अपनी भूमिका निभाई और छोटे रॉकेट ने इसे बाद में सागर की ओर ले जाने का कार्य किया।
लॉन्च पलायन सिस्टम को 15 सेकंड के बाद अलग किया गया, जिससे अंतरिक्षयान बैलिस्टिक प्रक्षेपवक्र में गति करने लगा। पैराशूट प्रणाली ने पूरी तरह से काम किया: ड्रग शूटी ने अंतरिक्ष यान को स्थिर कर दिया, फिर तीन मुख्य पैराशूट्स ने अंतरिक्ष यान के गिरने की गति 26 किलोमीटर प्रति घंटे कर दिया।
उड़ान के साथ मिलने वाली एकमात्र समस्याएं थीं कि अंतरिक्ष यान के बाहरी इलाकों में लॉन्च पलायन सिस्टम रॉकेट ने कालिख (जलने से पड़ जाने वाला कालापन) छोड़े गए थे और अंतरिक्ष यान की स्थिरता अनुमानित से कम थी।
मोनिका मलिक

मोनिका मलिक (जन्म: 5 नवंबर 1993) भारतीय हॉकी खिलाड़ी हैं। इन्होंने 2014 में एशियाई खेलों में भाग लिया था। वह वर्तमान में भारतीय रेलवे में कार्यरत हैं।
बड़ालाचा दर्रा

बड़ालाचा दर्रा हिमालय का एक प्रमुख दर्रा हैं। यह मंडी और लेह को सड़क परिवाह से जोड़ता है।
बारालाचा दर्रा समुद्र तल से ४८४३ मीटर की ऊंचाई पर स्थित है। यह मनाली को लेह से जोड़ने वाला राष्ट्रीय राज मार्ग पर स्थित है।
राई

राई की गिनती सरसों की जाति में होती है। इसका दाना छोटा व काला होता है। 
छोटी-छोटी गोल-गोल राई लाल और काले दानों में अक्सर मिलती है। विदेशों में सफेद रंग की राई भी मिलती हैं। राई के दाने सरसों के दानों से काफी मिलते हैं। बस राई सरसों से थोड़ी छोटी होती है। राई ग्रीष्म ऋतु में पककर तैयार होती है। राई के बीजों का तेल भी निकाला जाता है।
राई का रबी तिलहनी फसलों में प्रमुख स्थान है। इसकी खेती सीमित सिचाई की दशा में अधिक लाभदायक होती है।
मरनगुर

आबादी

2001 तक   भारत की जनगणना ,  मारुंगुर की जनसंख्या १०,० ९ ६ थी।  पुरुषों की आबादी का 49% और महिलाओं का 51% है।  मारुंगुर की औसत साक्षरता दर 82% है, जो राष्ट्रीय औसत 59.5% से अधिक है: पुरुष साक्षरता 85% है, और महिला साक्षरता 80% है।  मारुंगुर में, 8% आबादी 6 साल से कम उम्र की है।  पास का गाँव "एंटनी QAntony Vivek" राजावूर है जिसमें एक विशाल रोमन कैथोलिक आबादी है।  यह स्थान सेंट माइकल के तीर्थ के लिए जाना जाता है।  मई के पहले शुक्रवार को झंडा फहराने के साथ वार्षिक भोज शुरू होता है और उसके बाद दस दिन का मास और आराधना होती है।  आठवें और नौवें दिन सेंट माइकल द आर्क एंजेल की कार जुलूस के साथ चिह्नित किया जाएगा।  बिना किसी अंतर के विभिन्न आस्था से जुड़े लोग हर शनिवार को यहां सामूहिक और आराधना के लिए एकत्रित होते हैं।  यहाँ के लोग रोमन कैथोलिक हैं और पैरिश कोचर सूबा के हैं।  इस गाँव का दूसरा हिस्सा है, राजावूर पैरिश से जुड़ी ऑवर लेडी ऑफ़ प्रेजेंटेशन चर्च के साथ उत्तर राजवूर धन्य है।  वार्षिक दावत 24 जनवरी से 2 फरवरी तक शुरू होती है।  इस अवसर को कैंडल मास के साथ चिह्नित किया गया है।
कार्नो चक्र

कार्नो चक्र (Carnot cycle) सादी कार्नो द्वारा १८२४ में प्रस्तुत किया गया एक सैद्धान्तिक ऊष्मागतिक चक्र है। यह प्रदर्शित किया जा सकता है कि किसी दी हुई ऊष्मीय ऊर्जा को कार्य में बदलने के लिये या कार्य को तापान्तर में बदलने के लिये यही ऊष्मा-चक्र सबसे अधिक दक्ष है।
चौधरी मुहम्मद बर्जिस ताहिर

चौधरी मुहम्मद बर्जिस ताहिर पाकिस्तान स्थित पंजाब के एक राजनीतिज्ञ हैं। पाकिस्तानी पंजाब के लिए वे पाकिस्तान के राष्ट्रीय विधानसभा में NA-135 निर्वाचन क्षेत्र का प्रतिनिधित्व करते हैं।
समुन्दर (1986 फ़िल्म)

संक्षेप

ईमानदार पुलिस इंस्पेक्टर (नवीन निश्चल) की हत्या रईसजादा नरसिंह (अमरीश पुरी) और उसके गुर्गे हनसुख (परेश रावल) द्वारा की जाती है। इस हत्या के लिए रईसजादा राजेश्वरनाथ (अनुपम खेर) को फँसा देता है, और पुलिस इंस्पेक्टर के बेटे अजीत (सनी देओल) को पालता है। ताकि अजीत राजेश्वरनाथ की हत्या कर अपने पिता की मौत का बदला ले सके। रईसजादा चाहता है कि अजीत सुन्दर निशा को पसंद करने लगे, लेकिन अजीत अपना दिल अंजलि (पूनम ढिल्लों) को दे देता है। जो राजेश्वरनाथ की साली है।
चक्रम्

चक्रम् (पंजाबी: चक्कर ; मलय : चकेरम्) भारत में प्रचलित एक शत्र है जिसको शत्रु की ओर फेंककर मारा जाता है। यह वृत्ताकार होता है और इसका बाहरी व्यास १२ से ३० सेन्टीमीटर होता है।